Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, umetokiko lepoko minbiziaren kasuen diagnostikoari buruzkoa (10-22/POR-00149).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Ana Ansa Ascunce andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osoko Bilkuran ahoz erantzun dezan:

Berriki jakin dugu Osasunbidea-Nafarroako Osasun Zerbitzuak 2021ean umetokiko lepoko minbiziaren 18 kasu diagnostikatu zituela. Haietako % 60 inguru, portzentaje altua benetan, fase aurreratuan gertatu ziren, tratamendu erasokorragoak eta askoz pronostiko txarragoa ekarrita.

Hori dela eta, kontseilariari galdetzen diogu:

Zergatik atzeratu da diagnostikoa eta zer epetan ezarriko da populazioan baheketa, minbiziaren prebentziorako planaren barruan?

Iruñean, 2022ko martxoaren 31n

Foru parlamentaria: Ana Ansa Ascunce